Lieta C-53/11 P

Iekšējā tirgus saskaņošanas birojs (preču zīmes, paraugi un modeļi) (ITSB)

pret

Nike International Ltd

“Apelācija — Kopienas preču zīme — Regula (EK) Nr. 40/94 — 58. pants — Regula (EK) Nr. 2868/95 — 49. un 50. noteikums — Vārdiska preču zīme “R10” — Iebildumi — Nodošana — Prasības pieņemamība — “Personas, kam ir tiesības iesniegt apelācijas sūdzību” jēdziens — ITSB pamatnostādņu piemērojamība”

Sprieduma kopsavilkums

Kopienas preču zīme – Apelācijas process – Apelācijas sūdzība par Biroja Iebildumu nodaļas lēmumu – Agrākas preču zīmes nodošana pēc iebildumu iesniegšanas un pirms Biroja lēmuma pieņemšanas – Cesionāra pienākums iesniegt nodošanas pierādījumu, lai pamatotu savas tiesības iesniegt apelācijas sūdzību – Termiņš

(Padomes Regulas Nr. 40/94 58. un 59. pants; Komisijas Regulas Nr. 2868/95 1. pants, 48. noteikuma 1. punkta a) un b) apakšpunkts un 49. noteikuma 1. un 2. punkts)

Regulas Nr. 2868/95, ar ko īsteno Regulu Nr. 40/94 par Kopienas preču zīmi, 49. noteikuma 1. punktā ir paredzēts, ka, ja apelācijas sūdzība neatbilst tostarp Regulas Nr. 40/94 58. pantā paredzētajiem nosacījumiem, Apelāciju padome noraida to kā nepieņemamu, ja vien visi konstatētie trūkumi netiek novērsti līdz šīs regulas 59. pantā noteiktā termiņa beigām.

Tomēr minētajā 59. pantā ir paredzēti divi dažādi termiņi. Lai paredzētu reālu iespēju novērst minētā 49. noteikuma 1. punktā paredzētos trūkumus, ir jāņem vērā četru mēnešu termiņš no apstrīdētā lēmuma izziņošanas dienas.

Ne vien minētajā 1. punktā saskaņā ar tā formulējumu Iekšējā tirgus saskaņošanas birojam (preču zīmes, paraugi un modeļi) nav paredzēta iespēja piešķirt papildu termiņu tam, kurš iesniedz apelācijas sūdzību, lai novērstu trūkumu saistībā ar pierādījumu par tiesībām iesniegt apelācijas sūdzību, bet turklāt šī paša 49. noteikuma 2. punktā ir izslēgta šāda iespēja.

Šajā iepriekš minētajā punktā faktiski ir paredzēts, ka, ja Apelāciju padome uzskata, ka apelācijas sūdzība neatbilst citām Regulas Nr. 40/94 prasībām vai citām Regulā Nr. 2868/95, it īpaši 48. noteikuma 1. punkta a) un b) apakšpunktā, ietverto noteikumu prasībām, tā attiecīgi informē apelācijas sūdzības iesniedzēju un lūdz to novērst konstatētās nepilnības tās noteiktajā termiņā. Ja apelācijas sūdzība savlaicīgi netiek izlabota, Apelāciju padome noraida to kā nepieņemamu.

No Regulas Nr. 2868/95 49. noteikuma 2. punktā ietvertās atsauces uz “citām noteikumu [prasībām]” skaidri izriet, ka Biroja Apelāciju padome nevar piešķirt papildu termiņu gadījumā, ja ir konstatēts trūkums saistībā ar šīs normas 1. punktā skaidri minēto noteikumu, tostarp Regulas Nr. 40/94 58. panta, neievērošanu.

No tā izriet, ka tam, kurš iesniedz apelācijas sūdzību Biroja Apelāciju padomē, ir jāpamato savas tiesības iesniegt apelācijas sūdzību Regulas Nr. 40/94 59. pantā paredzētajā četru mēnešu termiņā, citādi apelācijas sūdzība tiks noraidīta kā nepieņemama. Šai personai ir tiesības šajā pašā termiņā novērst proprio motu, kas ir iespējamais apelācijas sūdzības nepieņemamības pamats.

Attiecīgi, ja ir notikusi preču zīmes, uz kuru bijuši balstīti iebildumi, nodošana, bet šo nodošanu nav varēts ņemt vērā procesā Biroja Iebildumu nodaļā, cesionāram, lai pamatotu savas tiesības iesniegt apelācijas sūdzību, Regulas Nr. 40/94 59. pantā paredzētajā četru mēnešu termiņā ir jāiesniedz Biroja Apelāciju padomē pierādījumi par to, ka viņš nodošanas dēļ ir kļuvis par minētā apzīmējuma īpašnieku, citādi viņa apelācijas sūdzība tiks noraidīta kā nepieņemama.

(sal. ar 48.–52., 54. un 55. punktu)

Lieta C-53/11 P

Iekšējā tirgus saskaņošanas birojs (preču zīmes, paraugi un modeļi) (ITSB)

pret

Nike International Ltd

“Apelācija — Kopienas preču zīme — Regula (EK) Nr. 40/94 — 58. pants — Regula (EK) Nr. 2868/95 — 49. un 50. noteikums — Vārdiska preču zīme “R10” — Iebildumi — Nodošana — Prasības pieņemamība — “Personas, kam ir tiesības iesniegt apelācijas sūdzību” jēdziens — ITSB pamatnostādņu piemērojamība”

Sprieduma kopsavilkums

Kopienas preču zīme — Apelācijas process — Apelācijas sūdzība par Biroja Iebildumu nodaļas lēmumu — Agrākas preču zīmes nodošana pēc iebildumu iesniegšanas un pirms Biroja lēmuma pieņemšanas — Cesionāra pienākums iesniegt nodošanas pierādījumu, lai pamatotu savas tiesības iesniegt apelācijas sūdzību — Termiņš

(Padomes Regulas Nr. 40/94 58. un 59. pants; Komisijas Regulas Nr. 2868/95 1. pants, 48. noteikuma 1. punkta a) un b) apakšpunkts un 49. noteikuma 1. un 2. punkts)

Regulas Nr. 2868/95, ar ko īsteno Regulu Nr. 40/94 par Kopienas preču zīmi, 49. noteikuma 1. punktā ir paredzēts, ka, ja apelācijas sūdzība neatbilst tostarp Regulas Nr. 40/94 58. pantā paredzētajiem nosacījumiem, Apelāciju padome noraida to kā nepieņemamu, ja vien visi konstatētie trūkumi netiek novērsti līdz šīs regulas 59. pantā noteiktā termiņa beigām.

Tomēr minētajā 59. pantā ir paredzēti divi dažādi termiņi. Lai paredzētu reālu iespēju novērst minētā 49. noteikuma 1. punktā paredzētos trūkumus, ir jāņem vērā četru mēnešu termiņš no apstrīdētā lēmuma izziņošanas dienas.

Ne vien minētajā 1. punktā saskaņā ar tā formulējumu Iekšējā tirgus saskaņošanas birojam (preču zīmes, paraugi un modeļi) nav paredzēta iespēja piešķirt papildu termiņu tam, kurš iesniedz apelācijas sūdzību, lai novērstu trūkumu saistībā ar pierādījumu par tiesībām iesniegt apelācijas sūdzību, bet turklāt šī paša 49. noteikuma 2. punktā ir izslēgta šāda iespēja.

Šajā iepriekš minētajā punktā faktiski ir paredzēts, ka, ja Apelāciju padome uzskata, ka apelācijas sūdzība neatbilst citām Regulas Nr. 40/94 prasībām vai citām Regulā Nr. 2868/95, it īpaši 48. noteikuma 1. punkta a) un b) apakšpunktā, ietverto noteikumu prasībām, tā attiecīgi informē apelācijas sūdzības iesniedzēju un lūdz to novērst konstatētās nepilnības tās noteiktajā termiņā. Ja apelācijas sūdzība savlaicīgi netiek izlabota, Apelāciju padome noraida to kā nepieņemamu.

No Regulas Nr. 2868/95 49. noteikuma 2. punktā ietvertās atsauces uz “citām noteikumu [prasībām]” skaidri izriet, ka Biroja Apelāciju padome nevar piešķirt papildu termiņu gadījumā, ja ir konstatēts trūkums saistībā ar šīs normas 1. punktā skaidri minēto noteikumu, tostarp Regulas Nr. 40/94 58. panta, neievērošanu.

No tā izriet, ka tam, kurš iesniedz apelācijas sūdzību Biroja Apelāciju padomē, ir jāpamato savas tiesības iesniegt apelācijas sūdzību Regulas Nr. 40/94 59. pantā paredzētajā četru mēnešu termiņā, citādi apelācijas sūdzība tiks noraidīta kā nepieņemama. Šai personai ir tiesības šajā pašā termiņā novērst proprio motu, kas ir iespējamais apelācijas sūdzības nepieņemamības pamats.

Attiecīgi, ja ir notikusi preču zīmes, uz kuru bijuši balstīti iebildumi, nodošana, bet šo nodošanu nav varēts ņemt vērā procesā Biroja Iebildumu nodaļā, cesionāram, lai pamatotu savas tiesības iesniegt apelācijas sūdzību, Regulas Nr. 40/94 59. pantā paredzētajā četru mēnešu termiņā ir jāiesniedz Biroja Apelāciju padomē pierādījumi par to, ka viņš nodošanas dēļ ir kļuvis par minētā apzīmējuma īpašnieku, citādi viņa apelācijas sūdzība tiks noraidīta kā nepieņemama.

(sal. ar 48.–52., 54. un 55. punktu)